Source: http://e-juridic.manager.ro/articole/dumbrava-avem-un-soi-de-imunitate-e-nevoie-de-un-text-concret-de-revocare-a-membrilor-csm-de-cei-ce-i-au-ales-11751.html
Timestamp: 2018-05-27 10:05:07+00:00

Document:
Judecatorul Horatius Dumbrava, membru al Consiliului Superior al Magistraturii, a declarat marti ca a solicitat in sedinta plenului elaborarea unui text concret referitor la modalitatea de revocare a membrilor CSM de catre cei care i-au ales, afirmand ca prin decizia Curtii Constitutionale a Romaniei data in cazul lui Cristi Danilet s-a creat ''un soi de imunitate''.
"Am solicitat, impreuna cu colegul Alexandru Şerban, in primul rand membrilor CSM care au atributul de a propune legislativ, initiatorului legislativ respectiv ministrului Justitiei sa aiba in vedere un text care sa prevada revocarea de catre judecatori si procurori a celor pe care i-au ales. Din pacate, la acest moment, avem un soi de imunitate a membrilor CSM in raport cu cei care i-au ales. De ce? Pentru ca decizia CCR a creat aceasta imunitate atunci cand s-a pronuntat ca acest text de lege privind revocarea este neconstitutional. Dincolo de argumentele aduse de CCR, discutabile din punctul meu de vedere, aceasta decizie trebuie aplicata, trebuie pusa in practica si in acelasi timp trebuie sa observam ca insasi legea prevede ca membrii CSM, judecatori si procurori, raspund in fata corpului profesional, a celor care i-au ales. Acesta este chiar primul text, articol din legea organizarii CSM", a afirmat Horatius Dumbrava.
El a explicat ca, la plen, a pus in discutie acest aspect deoarece este un lucru extrem de important pentru ei, iar tinta a fost acea de a sensibiliza initiatorul legislativ, subliniind ca spera ca ministrul Justitiei sa ia in considerare solicitarea lor.
"S-a considerat ca Parlamentul Romaniei are in vedere o astfel de modificare. Noi nu stiam de acest lucru si nu stim nici la acest moment ca exista o astfel de modificare, insa situatia nu mai poate continua. Noi credem ca membrii CSM au o responsabilitate si ei trebuie sa raspunda in fata celor care i-au ales", a mai spus el.
"Avem hotarari judecatoresti de suspendare respectiv de anulare a hotararii. Ele trebuie respectate. Sigur insatisfactia este una enorma la cei care au votat revocarea, a celor 1.600 de judecatori, dar asta nu mai este problema mea neaparat. În schimb, problema mea ca membru CSM este tocmai pentru a evita astfel de situatii jenante in care 1.600 de judecatori voteaza revocarea a doi membri si ei sa nu poata fi revocati din motive aparent de neconstitutionalitate", a mai precizat Dumbrava.
La randul sau, judecatorul Cristi Danilet a declarat, in legatura cu propunerea celor doi colegi, ca este in lucru la Consiliu, in cadrul Directiei de Legislatie, o propunere de act normativ.
"Sigur si eu si colegii mei militam pentru responsabilitatea membrilor CSM in fata colegilor judecatori si procurori, insa aceasta trebuie sa aiba loc in conditiile descrise in mod previzibil de lege, ceea ce in momentul de fata conditia aceasta nu este implinita", a spus Danilet. AGERPRES
Votati articolul "Dumbrava: Avem un soi de imunitate; e nevoie de un text concret de revocare a membrilor CSM de cei ce i-au ales":

References: CSM 
 CSM 
 CSM 
 CCR 
 CSM 
 CSM 
 CSM 
 CSM